Document ID: 31995R2750

ΚΑΝΟΝΙΣΜΟΣ (ΕΚ) αριθ. 2750/95 ΤΗΣ ΕΠΙΤΡΟΠΗΣ της 29ης Νοεμβρίου 1995 σχετικά με την τροποποίηση του κανονισμού (ΕΚ) αριθ. 2305/95 για τη θέσπιση των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται στιςι συμφωνίες απελευθέρωσης των συναλλαγών μεταξύ της Κοινότητας, αφενός, και της Λετονίας και της Λιθουανίας, αφετέρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1275/95 του Συμβουλίου της 29ης Μαΐου 1995 σχετικά με ορισμένες λεπτομέρειες εφαρμογής της συμφωνίας ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Εσθονίας, αφετέρου (1), και ιδίως το άρθρο 1,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (2), όπως τροποποιήθηκε τελευταία από τον κανονισμό (ΕΚ) αριθ. 3290/94 (3), και ιδίως το άρθρο 22,
Εκτιμώντας:
ότι οι συμφωνίες ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Εσθονίας, αφετέρου (4), υπεγράφησαν στις 18 Ιουλίου 1994 7 ότι, για διοικητικούς λόγους η ποσόστωση για την Εσθονία δεν ενσωματώθηκε στον κανονισμό (ΕΚ) αριθ. 2305/95 της Επιτροπής της 29ης Σεπτεμβρίου 1995 για τη θέσπιση των λεπτομερειών εφαρμογής στον τομέα του χοιρείου κρέατος, του καθεστώτος που προβλέπεται στις συμφωνίες απελευθέρωσης των συναλλαγών μεταξύ της Κοινότητας, αφενός, και της Λετονίας και της Λιθουανίας, αφετέρου (5) 7 ότι πρέπει, επομένως, να καθοριστούν για την Εσθονία ειδικές λεπτομέρειες εφαρμογής του καθεστώτος εισαγωγής για ορισμένα προϊόντα του τομέα του χοιρείου κρέατος 7 ότι στις εν λόγω συμφωνίες για την απελευθέρωση των συναλλαγών έχει προβλεφθεί μείωση του δασμού ο οποίος καθορίζεται στο κοινό δασμολόγιο, κατά 60 % για την εισαγωγή προϊόντων με βάση το κρέας οικόσιτων χοίρων, εντός των ορίων ορισμένων ποσοτήτων 7 ότι, για να εξασφαλισθεί ο ομαλός ρυθμός των εισαγωγών, είναι σκόπιμο να κατανεμηθούν οι ποσότητες αυτές σε διάφορες περιόδους του έτους 7 ότι, για να μπορέσουν οι επιχειρηματίες να λάβουν τις ποσότητες που προβλέπονται γαι την Εσθονία το 1995, είναι αναγκαίο να καταστεί διαθέσιμο το σύνολο των ποσοτήτων αυτών τον Δεκέμβριο του 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2305/95 τροποποιείται ως εξής:
1. Ο τίτλος αντικαθίσταται από το ακόλουθο κείμενο:
«για τη θέσπιση των λεπτομερειών εφαρμογής, στον τομέα του χοιρείου κρέατος, του καθεστώτος που προβλέπεται στις συμφωνίες απελευθέρωσης των συναλλαγών μεταξύ της Κοινότητας, αφενός, και της Λετονίας, της Λιθουανίας και της Εσθονίας, αφετέρου.».
2. Το πρώτο εδάφιο του άρθρου 1 αντικαθίσταται από το ακόλουθο κείμενο:
«Κάθε εισαγωγή στην Κοινότητα που πραγματοποιείται στο πλαίσιο του καθεστώτος που ορίζεται στο άρθρο 14 παράγραφοι 2 και 3 των συμφωνιών σχετικά με την απελευθέρωση των συναλλαγών μεταξύ της Κοινότητας, αφενός, και της Λιθουανίας και της Λετονίας, αφετέρου, ή στο πλαίσιο του καθεστώτος που ορίζεται στο άρθρο 13 παράγραφοι 2 και 3 της συμφωνίας σχετικά με την απελευθέρωση των συναλλαγών μεταξύ της Κοινότητας και της Εσθονίας, των προϊόντων που υπάγονται στις ομάδες 18, 19, 20, 21 και 22 που προβλέπονται στο παράρτημα Ι του παρόντος κανονισμού, υπόκειται στην υποβολή πιστοποιητικού εισαγωγής.».
3. Το άρθρο 2 αντικαθίσταται από το ακόλουθο κείμενο:
«Άρθρο 2 Οι ποσότητες που αναφέρονται στο άρθρο 1 για κάθε περίοδο που προβλέπεται στο παράρτημα Ι κατανέμονται ως εξής:
- 25 % κατά τη διάρκεια της περιόδου από 1ης Ιανουαρίου μέχρι 31 Μαρτίου,
- 25 % κατά τη διάρκεια της περιόδου από 1ης Απριλίου μέχρι 30 Ιουνίου,
- 25 % κατά τη διάρκεια της περιόδου από 1ης Ιουλίου μέχρι 30 Σεπτεμβρίου,
- 25 % κατά τη διάρκεια της περιόδου από 1ης Οκτωβρίου μέχρι 31 Δεκεμβρίου.
Ωστόσο, για το έτος 1995, οι ποσότητες κλιμακώνονται ως εξής:
- 100 % κατά τη διάρκεια της περιόδου από 1ης Οκτωβρίου μέχρι 31 Δεκεμβρίου για τη Λετονία και τη Λιθουανία και - 100 % κατά τη διάρκεια της περιόδου από 1ης Δεκεβρίου μέχρι 31 Δεκεμβρίου για την Εσθονία.».
4. Η παράγραφος 1 του άρθρου 4 αντικαθίσταται από το ακόλουθο κείμενο:
«1. Η αίτηση πιστοποιητικού πρέπει να υποβάλλεται υποχρεωτικά κατά τη διάρκεια των δέκα πρώτων ημερών κάθε περιόδου που ορίζεται στο άρθρο 2.
Ωστόσο, για περίοδο από 1ης Οκτωβρίου μέχρι 31 Δεκεμβρίου 1995, η αίτηση πιστοποιητικού μπορεί να υποβληθεί μόνο κατά τη διάρκεια των δέκα πρώτων ημερών του Οκτωβρίου 1995 για τη Λετονία και τη Λιθουανία και κατά τη διάρκεια των δέκα πρώτων ημερών του Δεκεμβρίου 1995 για την Εσθονία.».
5. Το παράρτημα Ι του παρόντος κανονισμού προστίθεται ως σημείο Γ στο παράρτημα Ι του κανονισμού (ΕΚ) αριθ. 2305/95 και το παράρτημα ΙΙ του παρόντος κανονισμού αντικαθιστά το παράρτημα ΙΙ του κανονισμού (ΕΚ) αριθ. 2305/95.
Άρθρο 2
Ο παρών κανονισμός αρχίζει να ισχύει την 1η Δεκεμβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Νοεμβρίου 1995.

Labels: 3
17
18